Μπόγιαν Γιορντάνοφ

Ο Μπόγιαν "Μπόμπι" Γιορντάνοφ (βουλγ:Боян Йорданов, γεννημένος στις 12 Μαρτίου 1983 στη Σόφια της Βουλγαρίας) είναι διεθνής Βούλγαρος πετοσφαιριστής.

Καριέρα 
Ο Μπόγιαν Γιορντάνοφ ξεκίνησε την καριέρα του στην πετοσφαίριση από την ηλικία των 18 ετών στη Λέφσκι (Σικόνκο) Σόφιας της Βουλγαρίας, στην οποία παρέμεινε από το 2001 μέχρι το 2006.

Τo 2006 αποκτήθηκε από τον Ολυμπιακό στον οποίο παρέμεινε μέχρι και την περίοδο 2007-2008, όπου περιέργως δεν καθιερώθηκε. Στη συνέχεια μεταπήδησε στην Ε.Α. Πατρών, ομάδα στην οποία παρέμεινε μέχρι το 2010.

Τα επόμενα χρόνια αγωνίστηκε κατά την περίοδο 2010-11 με τα χρώματα του Παναθηναικού και ακολούθως στη Βόλεϊ Γένοβα της Ιταλίας (περίοδος 2011-12).

Το καλοκαίρι του 2012, ο πρόεδρος της ΠΑΕ Ολυμπιακός Σωκράτης Κόκκαλης κάλυψε το κόστος της μεταγραφής του Γιορντάνοφ με αποτέλεσμα ο Βούλγαρος διεθνής άσσος να επιστρέψει στον Ολυμπιακό. Η επιλογή του κρίθηκε άκρως επιτυχημένη, μιας και το τέλος της αγωνιστικής περιόδου 2012-13 βρήκε τον Ολυμπιακό να έχει κάνει το τρεμπλ, κατακτώντας το Πρωτάθλημα Ελλάδας, το Κύπελλο Ελλάδας, αλλά και το Λιγκ Καπ Ελλάδας.
Ο ίδιος ο Γιορντάνοφ κάνει δύο καταπληκτικές χρονιές, συμβάλλοντας αποφσιστικά στις επιτυχίες της ομάδας του και αναδεικνύεται M.V.P. του πρωταθλήματος την περίοδο 2012-13 και των δυο τελικών του Κυπέλλου το 2013 αλλά και το 2014 στη νέα κατάκτηση του νταμπλ από τον Ολυμπιακό.

Το Φθινόπωρο του 2014 αναγκάστηκε να υποβληθεί σε εγχείρηση στον ώμο. Ο μετέπειτα τεχνικός του Ολυμπιακού Ρομπέρτο Πιάτσα έκρινε ότι δεν θα μπορέσει να βοηθήσει την ομάδα την επόμενη περίοδο, και ο αγαπηένος "Μπόμπι" των φιλάθλων μετακόμισε στη Ρουμανία για την Τόμις Κωνστάντζας, όπου έμεινε μέχρι τον Ιανουάριο του 2016. Μετά από ένα σύντομο πέρασμα από την Λέφσκι Σόφιας, υπέγραψε στον Α.Ο.Π. Κηφισιάς το καλοκαίρι του 2016. Εκεί έμεινε για μία σεζόν, και μετέπειτα πήρε μεταγραφή για την ομάδα του Α.Ο. Φοίνικα Σύρου, με την οποία αγωνίστηκε τη σεζόν 2017-2018.

Το 2018, μετά από 7 χρόνια, επέστρεψε στην ομάδα του Παναθηναϊκού στην οποία αγωνίστηκε για ένα έτος.

Διεθνής καριέρα 
Ο Μπόγιαν Γιορντάνοφ ήταν μέλος της Εθνικής Ομάδας πετοσφαίρισης της Βουλγαρίας Κ21 που συμμετείχε στο Παγκόσμιο Πρωτάθλημα πετοσφαίρισης στο Ιράν το 2003, με την οποία κατέκτησε τη δεύτερη θέση και το ασημένιο μετάλλιο.

Πραγματοποίησε το ντεμπούτο του με την ανδρική Εθνική ομάδα της Βουλγαρίας στο Παγκόσμιο Πρωτάθλημα πετοσφαίρισης του 2006 που έγινε στην Οσάκα της Ιαπωνίας, σε έναν αγώνα εναντίον της Γαλλίας. Όταν μπήκε στον αγωνιστικό χώρο ο Γιορντάνοφ, η Γαλλία προηγείτο με 2-0 σετ. Τελικά όμως με τη συμβολή και του Γιορντάνοφ, η Βουλγαρία κατάφερε να γυρίσει το παιχνίδι και να κερδίσει με 3-2 σετ. Στο Πρωτάθλημα εκείνο η Βουλγαρία κατέκτησε το Χάλκινο μετάλλιο, όπως συνέβη και την επόμενη χρονιά, στο Παγκόσμιο κύπελλο του 2007.

Διακρίσεις με Εθνική Βουλγαρίας 
  - Χρυσό Μετάλλιο: Βαλκανικό Πρωτάθλημα Εφήβων 2003
  - Χάλκινο Μετάλλιο: Παγκόσμιο Πρωτάθλημα Νέων (Κ21) 2003
  - Χάλκινο Μετάλλιο: Παγκόσμιο Πρωτάθλημα 2006
  - Χάλκινο Μετάλλιο: Παγκόσμιο κύπελλο 2007

Συλλογικές διακρίσεις

Λέφσκι Σόφιας 
 4 Πρωταθλήματα Βουλγαρίας: 2002-03, 2003-04, 2004-05, 2005-06
 4 Κύπελλα Βουλγαρίας: 2002, 2003, 2005, 2006

Ολυμπιακός 
 2 Πρωταθλήματα Ελλάδας:
2013, 2014 
 2 Κύπελλα Ελλάδας:
2013, 2014
 2 Λιγκ Καπ Ελλάδας:
2013, 2015

Ατομικές διακρίσεις 
 2009-10: Πρωτάθλημα Ελλάδας 2009-10: Πολυτιμότερος Παίκτης (MVP) 16ης αγωνιστικής
 2012-13: Πολυτιμότερος παίκτης (M.V.P.) Πρωταθλήματος Volleyleague (Ολυμπιακός)
 2013: Πολυτιμότερος παίκτης (M.V.P.) Φάιναλ φορ Κυπέλλου Ελλάδας (Ολυμπιακός)
 2014: Πολυτιμότερος παίκτης (M.V.P.) Φάιναλ φορ Κυπέλλου Ελλάδας (Ολυμπιακός)
 2017-18: Πρωτάθλημα Ελλάδας 2017-18: Πολυτιμότερος Παίκτης (MVP) 19ης αγωνιστικής

Παραπομπές

Εξωτερικές πηγές 
 Μπόγιαν Γορντάνοφ - Ομάδες καριερας greekvolley.eu
 Μπόγιαν Γορντάνοφ: Παρουσίαση - Ατομκά στοιχεία - Ομάδες - Διακρίσεις volleybox.net
 Ο Πιάτσα "κόβει" τον Γιορντάνοφ / Ο Γιορντάνοφ στον Α.Ο.Π. Κηφισιάς
 Ειδήσεις για Μπόγιαν Γορντάνοφ

Βούλγαροι πετοσφαιριστές
Πετοσφαιριστές ΟΣΦΠ
Πετοσφαιριστές Ε.Α. Πατρών
Πετοσφαιριστές ΠΑΟ
Πετοσφαιριστές Φοίνικα Σύρου‎